**Ανακοίνωση υποβολής αίτησης και δικαιολογητικών**

**Στέγασης για το ακαδημαϊκό έτος 2023-2024**

(αφορά μόνο φοιτητές παλαιότερων ετών, όχι πρωτοετείς)

Οι ηλεκτρονικές αιτήσεις που αφορούν στην παροχή στέγασης στις Φοιτητικές Κατοικίες του Πανεπιστημίου Ιωαννίνων για το ακαδημαϊκό έτος 2023-2024 θα υποβάλλονται **από την Παρασκευή 28 Ιουλίου έως την Πέμπτη 31 Αυγούστου 2023,** στην ειδική εφαρμογή για την στέγαση στον σύνδεσμο:

**https://stegasi.merimna.uoi.gr/**

Οι αιτήσεις και τα δικαιολογητικά στέγασης υποβάλλονται μόνο ηλεκτρονικά. Όλες τις πληροφορίες για την διαδικασία υποβολής θα τις βρείτε στο σχετικό βίντεο: **https://youtu.be/p76EpniBrIE**

Στην ιστοσελίδα της Φοιτητικής Μέριμνας του Πανεπιστημίου Ιωαννίνων μπορείτε να διαβάσετε τον Εσωτερικό Κανονισμό Λειτουργίας Φοιτητικών Κατοικιών Πανεπιστημίου Ιωαννίνων για να ενημερωθείτε για τις προϋποθέσεις και την διαδικασία επιλογής καθώς και για το σύστημα μοριοδότησης των αιτήσεων

Ο/Η κάθε φοιτητής/τρια μπορεί να υποβάλει μόνο μία αίτηση για την πόλη όπου σπουδάζει.

Οι ενεργοί φοιτητές παλαιότερων ετών που επιθυμούν να διαμείνουν στις Φοιτητικές Κατοικίες του Πανεπιστημίου Ιωαννίνων αλλά και όσων η διαμονή λήγει στις 31/08/2023, μπορούν να υποβάλλουν ηλεκτρονικά αίτηση στέγασης μαζί με τα απαιτούμενα δικαιολογητικά που έχουν ως εξής:

1. Έντυπο Ενημέρωσης ΕπεξεργασίαςΔεδομένων ΠροσωπικούΧαρακτήρα

( θα το βρείτε στην ιστοσελίδα https://www.uoi.gr/panepistimiaki-zoi/foititiki-merimna/)

2. Πιστοποιητικό οικογενειακής κατάστασης από την αρμόδια δημοτική ή κοινοτική αρχή. Το πιστοποιητικό να έχει τουλάχιστον τρίμηνη ισχύ από την ημέρα κατάθεσης.

3. Φωτοτυπία Αστυνομικής Ταυτότητας.

4. Μία πρόσφατη έγχρωμη μικρή φωτογραφία τύπου ταυτότητας.

5. Αντίγραφο της πρόσφατης δήλωσης φορολογίας εισοδήματος (Ε1):

α. Των γονέων ή του γονέα που έχει την επιμέλεια. Σε περίπτωση διάστασης, η επιμέλεια των παιδιών θα πρέπει να αποδεικνύεται με δικαστική απόφαση, συνοδευόμενη και από υπεύθυνη δήλωση για καταβολή ή όχι διατροφής τόσο στον/στην σύζυγο όσο και στα παιδιά. Σε αντίθετη περίπτωση, υποβάλλονται υποχρεωτικά φορολογικές δηλώσεις και των δύο γονέων.

β. Του ίδιου του ενδιαφερόμενου εφόσον δεν περιλαμβάνεται στον πίνακα προσώπων που συνοικούν και βαρύνουν τον φορολογούμενο γονέα.

6. Την εικόνα αποδοχών της πρόσφατης δήλωσης φορολογίας εισοδήματος.

7. Την τελευταία Πράξη Διοικητικού Προσδιορισμού Φόρου των γονέων (Εκκαθαριστικό), του ιδίου του ενδιαφερόμενου και των λοιπών εξαρτώμενων τέκνων εφόσον υποβάλλουν φορολογική δήλωση.

8. Αντίγραφο τελευταίας βεβαίωσης δηλωθείσας περιουσιακής κατάστασης (Ε9) των γονέων, του ιδίου του ενδιαφερόμενου και των λοιπών εξαρτώμενων τέκνων (εφόσον υποβάλλουν Ε9).

9. Έγγραφα που να αποδεικνύουν την ύπαρξη ειδικών λόγων που επικαλείται κάποιος (πολυτεκνία, αδελφός φοιτητής σε ανώτατο Ίδρυμα της ημεδαπής, απώλεια γονέα, ανεργία γονέα, γονείς σε διάσταση, σοβαροί λόγοι υγείας του ίδιου του ενδιαφερόμενου ή μελών της οικογένειας, άλλοι έκτακτοι λόγοι που βαρύνουν οικονομικά την οικογένεια, πρόοδος στις σπουδές).

10. Στην περίπτωση επίκλησης λόγων υγείας θα προσκομίζεται σχετική βεβαίωση από το ΚΕ.Π.Α. (Κέντρο Πιστοποίησης Αναπηρίας, πρώην πρωτοβάθμια δημόσια υγειονομική επιτροπή) όπου θα τεκμηριώνονται οι λόγοι αυτοί και θα κρίνεται η σοβαρότητά τους.

11. Προκειμένου για αλλοδαπό φοιτητή, θα πρέπει να υποβληθεί το Διαβατήριό του, άδεια παραμονής και βεβαίωση Οικονομικής Υπηρεσίας (Εφορίας) από τον τόπο καταγωγής του (επίσημα μεταφρασμένη στην ελληνική γλώσσα).

12. Οι υποψήφιοι διδάκτορες υποβάλλουν αντίγραφο βεβαίωσης προόδου από τη Γραμματεία του Τμήματος τους ότι συνεχίζουν την εκπόνηση της διδακτορικής διατριβής.

Τέλος, θα γίνεται αυτεπάγγελτη αναζήτηση των δικαιολογητικών που άπτονται των ακαδημαϊκών κριτηρίων από τα αντίστοιχα Τμήματα της Διεύθυνσης Φοιτητικής Μέριμνας.

**Προσοχή:**

* **Μην ξεκινήσετε την αίτησή σας εάν δεν έχετε διαθέσιμα όλα τα δικαιολογητικά.**
* **Πριν ξεκινήσετε να συμπληρώνεται την αίτησή σας δείτε το βίντεο με τις οδηγίες.**
* **Συμπληρώστε την αίτησή σας προσεκτικά διότι αφού την οριστικοποιήσετε δεν μπορεί να τροποποιηθεί κανένα στοιχείο της.**
* **Η ανακοίνωση δεν αφορά στους πρωτοετείς φοιτητές του ακαδ. έτους 2023-2024**
* **Πληροφορίες – διευκρινήσεις θα δίνονται από την 21η Αυγούστου και ώρες 10 με 14.**